માણસ એના આયુ કાળમાં સતત જીતવા માટે સંઘર્ષ કરતો હોય છે. આ જીતવામાં પામવાનો સમાવેશ થઈ જાય છે. અન્ય કોઈ પ્રાણી જીતવા માટે નહિ પણ માત્ર જીવવા માટે સંઘર્ષ કરે છે. જ્યારે તમારા પ્રયત્નો જીતવા માટે હોય છે ત્યારે તમારે હાર ખમવાની તૈયારી પણ રાખવી પડે છે. જીત બધાને નથી મળતી, થોડાકને જ મળે છે. હારનું પ્રમાણ બહુ મોટું હોય છે. માણસે પોતે જ પોતાના હાથે એવો ઈતિહાસ લખ્યો છે કે જેમાં જીત નજીવી અને પરાજયના પોટલાનું પ્રમાણ મસમોટું હોય છે.